Maakirkko

Maakirkko () tarkoittaa Saksassa toimivaa protestanttista kirkkoa. Maakirkot ovat muodostuneet uskonpuhdistuksen jälkeen alueellisiksi kirkkokunniksi Saksan historiallisten ruhtinaskuntien mukaan. Saksassa toimii 22 protestanttista maakirkkoa, jotka ovat tunnustukseltaan joko luterilaisia, reformoituja tai yhdistyneitä (). == Maakirkkojen synty == Toisin kuin Pohjoismaissa ja Englannissa, Saksassa ei ollut kokonaista valtionkirkkoa, joka olisi uskonpuhdistuksessa muuttunut protestanttiseksi kirkoksi. Martti Lutherin periaatteen mukaisesti alueen hallitsijan tuli toimia kirkon päämiehenä. Näin protestanttisia kirkkoja syntyi Saksan ruhtinaskuntiin ruhtinaan tunnustuksen mukaisesti. Maakirkkojen synnyssä noudatettiin Augsburgin uskonrauhan periaatetta 'kenen maa sen uskonto' (lat. cuius regio, eius religio). Saksan kirkkojen alueellista jakaumaa muokkasi merkittävästi myöhemmin vielä kolmikymmenvuotinen sota. Maakirkkojen syntyhistorian ja organisaation vuoksi Saksan protestanttisissa kirkoissa ei ole apostolista suksessiota. Saksan keisarikunnan syntyyn asti ruhtinaat olivat tiukasti maakirkkojen muodollisia päämiehiä, maapiispoja henkilökohtaisesta tunnustuksestaan riippumatta. Esimerkiksi Baijerin kuningas toimi Baijerin evankelisluterilaisen kirkon maapiispana. Käytännössä johtajuus toteutui kirkon konsistorin puitteissa. == Maakirkkojen nykytilanne == Nykyisin Saksassa toimii 22 maakirkkoa, joiden toiminta-alueiden rajat heijastavat pääsääntöisesti vuoden 1918 poliittista aluejakoa. Poikkeuksena ovat esimerkiksi pienempien kirkkojen yhdistämiset, joita on toteutettu muun muassa Pohjois-Saksassa. Maakirkot ovat seuraavat: *Anhaltin evankelinen maakirkko (saks. Evangelische Landeskirche Anhalts) – Saksi-Anhaltin keskiosissa. *Badenin evankelinen maakirkko (saks. Evangelische Landeskirche in Baden) – Baden-Württembergin länsiosissa. *Baijerin evankelisluterilainen kirkko (saks. Evangelisch-Lutherische Kirche in Bayern). *Berliinin, Brandenburgin ja Oberlausitzin evankelinen kirkko (saks. Evangelische Kirche Berlin- Brandenburg-schlesische Oberlausitz) – Berliinissä, Brandenburgissa, Mecklenburg-Etu-Pommerin kaakkoisosat ja Koillis-Saksi. *Braunschweigin evankelisluterilainen maakirkko (saks. Evangelisch-Lutherische Landeskirche in Braunschweig – Niedersachsen kaakkoisoat ja Blankenburg sekä Calvörde. *Bremenin evankelinen kirkko (saks. Bremische Evangelische Kirche). *Hannoverin evankelisluterilainen maakirkko (saks. Evangelisch-Lutherische Landeskirche Hannovers) – Ala-Saksissa, Bremerhavenissa. *Hessenin ja Nassaun evankelinen kirkko (saks. Evangelische Kirche in Hessen und Nassau) – Hessenin keski- ja eteläosissa, Rheinland-Pfalzissa, Rheinhessenissä ja Nassaussa. *Kurhessen-Waldeckin evankelinen kirkko (saks. Evangelische Kirche von Kurhessen-Waldeck) – Hessenin pohjois- ja itäosissa sekä osia Thürintenistä, Schmalkalden. *Lippen maakirkko (saks. Lippische Landeskirche). Nordrhein- Westfalenin koillisosa. *Mecklenburgin evankelisluterilainen maakirkko (saks. Evangelisch-Lutherische Landeskirche Mecklenburgs) – Mecklenburg-Vorpommernin länsiosa. *Keski-Saksan evankelinen kirkko (saks. Evangelische Kirche in Mitteldeutschland) – Saksi-Anhalt ja Thüringen *Pohjois-Elben evankelisluterilainen kirkko (saks. Nordelbische Evangelisch-Lutherische Kirche) – Hampuri, Schleswig-Holstein. *Oldenburgin evankelisluterilainen kirkko (saks. Evangelisch-Lutherische Kirche in Oldenburg – Ala-Saksin luoteisosissa. *Pfalzin evankelinen kirkko (saks. Evangelische Kirche der Pfalz) – eteläinen Rheinland-Pfalz ja itäinen Saarland *Pommerin evankelinen kirkko (saks. Pommersche Evangelische Kirche) – pohjoinen Mecklenburg- Vorpommern. *Evankelis-reformoitu kirkko (saks. Evangelisch-reformierte Kirche – Synode evangelisch-reformierter Kirchen in Bayern und Nordwestdeutschland). *Reininmaan evankelinen kirkko (saks. Evangelische Kirche im Rheinland) – Nordrhein-Westfalenin länsiosa, läntinen Rheinland-Pfalz ja läntinen Saarland, alueita Keski-Hessenissä. *Saksin evankelisluterilainen maakirkko (saks. Evangelisch-Lutherische Landeskirche Sachsens) – suuri osa Saksin alueesta. *Schaumburg-Lippen evankelisluterilainen maakirkko (saks. Evangelisch- Lutherische Landeskirche Schaumburg-Lippe) – Ala-Saksin keskiosissa. *Westfalenin evankelinen kirkko (saks. Evangelische Kirche von Westfalen) – Nordrhein-Westfalenin itäosissa. *Württembergin evankelinen maakirkko (saks. Evangelische Landeskirche in Württemberg) – Baden-Württembergin itäosissa. Kaikki maakirkot kuuluvat Saksan evankeliseen kirkkoon ja kahdeksan niistä Saksan yhdistyneeseen evankelisluterilaiseen kirkkoon. == Kirkkojen organisaatio == *Kirkkoja johtaa maapiispa, presidentti tai intendentti (), joka korvaa aikaisemmin kirkon johtajana toimineen ruhtinaan. *Synodi eli kirkolliskokous on kirkon korkein päättävä elin. *Hallinnosta vastaa Maakirkonneuvosto tai Konsistorio. *Kirkot jakautuvat alueellisesti kirkkopiireihin (), joissakin kirkoissa myös dekanaatteihin. *Alimpana aluetason yksikkönä on paikallisseurakunta. Luokka:Kristinusko Saksassa Luokka:Saksan evankelinen kirkko